I Can't Stop Loving You (Though I Try)

"I Can't Stop Loving You (Though I Try)" (בעברית: "אני לא יכול להפסיק לאהוב אותך (אף על פי שאני מנסה)") הוא שיר שנכתב על ידי הזמר-יוצר בילי ניקולס והוקלט לראשונה על ידי הפרויקט הקצר שלו, וייט הורס – שיתוף פעולה בינו לבין קני אלטמן וג'ון לינד – והופיע באלבום White Horse, של הקבוצה משנת 1977. בשנה שלאחר מכן, הקליט הזמר הבריטי ליאו סייר את השיר מחדש עבור אלבומו Leo Sayer, שיצא על ידי חברת התקליטים קרייסליס. גרסתו זכתה להצלחה כאשר הגיעה למקום השישי במצעד הסינגלים הבריטי, תוך שקיבלה את תואר הכסף, על ידי איגוד תעשיית ההקלטות הבריטי. הלהקה האמריקאית אאוטלוס, הקליטה את "I Can't Stop Loving You" עבור אלבומה Ghost Riders, משנת 1980. בשנת 2002 פיל קולינס הקליט את השיר גם כן, בשם "Can't Stop Loving You". גרסתו הגיעה למקום ה-28 במצעד הסינגלים הבריטי. בשנת 2019 הקליטה הזמרת-יוצרת האמריקאית טיילור סוויפט את השיר מחדש, תוך שספגה שבחים ביקורתיים רבים וקיבלה מועמדות על כך בטקס פרסי המוזיקה של iHeartRadio. בשנת 1978, הוציא ליאו סייר את אלבום האולפן השישי שלו Leo Sayer, שהוקלט כבר באותה השנה. האלבום הופק על ידי המפיק המוזיקלי ריצ'רד פרי, שהפיק גם את "I Can't Stop Loving You (Though I Try)", עצמו. ב-23 ביוני 1978, הוחלט להוציא את השיר הזה כסינגל רשמי מתוך האלבום, על מנת לעזור בקידום שלו שכן, האלבום יצא מספר חודשים לאחר הסינגל. הבי סייד של "I Can't Stop Loving You (Though I Try)" היה השיר "No Looking Back", שנכלל גם הוא באלבום Leo Sayer. לאחר יציאתו של "I Can't Stop Loving You (Though I Try)" כסינגל, הוחלט להוציא את "Raining in My Heart" כסינגל הבא מהאלבום. השיר הוקלט במקור ב-21 באוקטובר 1958, על ידי הזמר האמריקאי באדי הולי מתוך האלבום, The Buddy Holly Story. בנוסף לכך, "I Can't Stop Loving You (Though I Try)" הוקלט מחדש על ידי ליאו סייר כשיר פופ רוק ורוק קל. בגרסתו נעשה שימוש בכלים הבאים: גיטרה אקוסטית וחשמלית, בס, פסנתר, סינתיסייזר, תופי קונגה, תופים וכלי מיתר. גרסתו של סייר זכתה להצלחה מסחרית הן במצעדי הפזמונים והן במכירות. ב-16 בספטמבר 1978, נכנס השיר לראשונה למצעד הסינגלים הבריטי והופיע במקום ה-66. בשבוע שלאחר מכן, זינק למקום ה-29. לקראת סוף ספטמבר של אותה השנה, הצליח להגיע למקום ה-19, ובשבוע שלאחר מכן זינק למקום השביעי. ב-14 באוקטובר באותה השנה, הצליח להגיע למקום השישי. השיר שהה במצעד במשך 11 שבועות בסך הכול, מה שהפך אותו לאחד משיריו המצליחים ביותר של סייר. במצעד הסינגלים האוסטרלי זכה השיר להצלחה מתונה יותר, כאשר הגיע בשיאו למקום ה-37 בלבד. במצעד של דרום אפריקה זכה להצלחה נאה כאשר הגיע בשיאו למקום ה-18. ב-1 באוקטובר 1978, קיבל השיר על ידי איגוד תעשיית ההקלטות הבריטי את תואר הכסף, על מכירות של למעלה מ-250,000 עותקים במדינה, דבר אשר הפך אותו לאחד מהשירים הנמכרים ביותר של סייר במדינה. למרות הצלחת השיר באוסטרליה, בריטניה ודרום אפריקה, הוא לא זכה להצלחה רבה במצעדי הבילבורד. להלן הקרדיטים של הצוות בשיר: ליאו סייר – שירה ואדי ואטשל – גיטרה אקוסטית וחשמלית לילנד סקלאר – בס גרג פילינגנס – פסנתר סטיב פורקארו – סינתיסייזר לני קסטרו – קונגה ראס קונקל – תופים דייוויד קמפבל – כלי מיתר "Can't Stop Loving You" (בעברית: "לא יכול להפסיק לאהוב אותך") הוקלט מחדש בשנת 2001, על ידי הזמר-יוצר הבריטי פיל קולינס, מתוך אלבום האולפן השביעי שלו, Testify. השיר יצא לאור ב-28 באוקטובר 2002, על ידי חברת התקליטים אטלנטיק רקורדס, כסינגל הראשון והפותח מתוך האלבום. בהמשך, נכלל "Can't Stop Loving You" כרצועה ה-12 באלבום האוסף Love Songs: A Compilation... Old and New של קולינס, שיצא לאור ב-28 בספטמבר 2004. אף על פי שניגנו אותו פעמים מועטות ברדיו, השיר הפך ללהיט והגיע למקום הראשון במצעד השירים העכשוויים למבוגרים. השיר הוקלט במקור על ידי קולינס בשנת 2000 לפרויקט של שירי אהבה, יחד עם "Least You Can Do", אך שתי הרצועות פורסמו בשנת 2002 כחלק מ-Testify. בגרסתו של קולינס, ישנם שינויים קלים במילות השיר. הוא הופק מחדש על ידי קולינס עצמו, ביחד עם רוב קוואלו שהיה למפיק הראשי השני של Testify. בארצות הברית ויפן, הופץ השיר על גבי תקליטור ביחד עם השיר "High Flying Angel", על מנת לעזור לו בהצלחה שלו כסינגל המוביל מהאלבום. בשונה מהמקור, גרסתו של קולינס כוללת בתוכה את סוגת הפופ רוק בלבד, שאפיינה את שאר שירי האלבום Testify. הסינגל הבא מתוכו "Come with Me", לא הצליח לשחזר את הצלחתו של "Can't Stop Loving You", כאשר הראשון מביניהם הגיע למקום ה-16 במצעד השירים העכשוויים למבוגרים. עם זאת, הסינגל השני והכפול "Wake Up Call" / "The Least You Can Do", זכה להצלחה נאה במדינות אירופה, כדוגמת גרמניה, הולנד והממלכה המאוחדת. גרסתו של קולינס זכתה להצלחה בינלאומית הן במצעדי הפזמונים והן במכירות. במצעד הסינגלים הצרפתי, דורג בשיאה במקום השלישי. בשני המצעדים הראשיים של הולנד (מצעד 40 הסינגלים ההולנדיים ומצעד 100 הסינגלים ההולנדיים), הצליחה להגיע למקום השלישי גם כן. היא הגיעה בשיאה למקום ה-20 וה-23 בשוודיה ושווייץ בהתאמה. במצעד שבאיטליה זכתה להצלחה נאה כאשר הגיעה בשיאה למקום ה-20, תוך שבאוסטריה הגיעה למקום ה-23. הגיע הגיעה למקום השביעי וה-16 בוולוניה ופלנדריה בהתאמה. במצעדי הבילבורד זכתה גרסתו של קולינס להצלחה רבה, כאשר הגיעה בשיאה למקום ה-76 במצעד הבילבורד הוט 100 ולמקום הראשון במצעד השירים העכשוויים למבוגרים. במצעד סוף השנה של הולנד שפורסם בסוף שנת 2002, דורגה הגרסה במקום ה-98 על סמך חודשיים של מכירות בלבד. בשנה שלאחר מכן, דורג במקום ה-38. במצעד סוף השנה של ולוניה דורגה במקום ה-42, תוך שבמצעד סוף השנה של פלנדריה דורגה במקום ה-97. בשנת 2020 הופיעה הגרסה לראשונה במצעד הסינגלים של פולין. להלן הקרדיטים של הצוות בשיר: פיל קולינס – שירה ויל דונובן – תופים דריל שטורמר – גיטרה ראשית טים פירס – גיטרה קצבית פול בושנל – בס ג'יימי מואוברק – כלי מקלדות "Can't Stop Loving You" (בעברית: "לא יכולה להפסיק לאהוב אותך") הוקלט מחדש בשנת 2019, על ידי הזמרת-יוצרת האמריקאית טיילור סוויפט, כחלק מהופעה ב-BBC רדיו. גרסתה יצאה לאור ב-2 בספטמבר 2019, על ידי BBC רדיו עצמה, תוך שהועלתה לערוץ היוטיוב הרשמי של החברה. הגרסה ספגה שבחים ביקורתיים רבים מטעם מבקרי המוזיקה וזאת, בנוסף לכך שפיל קולינס עצמו הצהיר כי "[יש לה] קול כל כך יפה, היא בהחלט הצליחה בכך. מקסים אותי לשמוע את זה". במהלך טקס פרסי המוזיקה של iHeartRadio לשנת 2020, קיבלה סוויפט מועמדות בקטגוריית "גרסת הכיסוי הטובה ביותר". גרסתה של סוויפט קיבלה ביקורות חיוביות מטעם מבקרי המוזיקה. אמילי זמלר מרולינג סטון פרסמה ביקורת מקיפה אודות גרסתה של סוויפט וכתבה כי "טיילור סוויפט היא מעריצה של כל שירי האהבה, אך היא אוהבת במיוחד את המנגינה הקלאסית של פיל קולינס. במהלך הופעתה בלייב לאונג' של ה-BBC, כינתה אותו כשיר העצוב והיפה ביותר ששמעה". אנדי גרין מרולינג סטון גם כן, פרסם ביקורת מקיפה גם כן וכתב כי "אף על פי שהשיר זכה להצלחה מתונה בארצות הברית, עושה רושם כי זה הספיק בשביל להיכנס לתודעה של סוויפט". ב-NME סקרו את גרסתה ודיברו על נוכח העובדה שזמר הקאנטרי קית' אורבן הקליט מחדש את להיטה "Lover". בפיצ'פורק דיברו עליה גם כן, תוך שהזכירו גם את "You Need to Calm Down". ב-Consequence סקרו את גרסתה של סוויפט ודיברו על הצלחת Lover. ב-East Coast Radio החמיאו לה הן על הגרסה והן על שאר השירים שהוציאה ב-2019. ב-Exclaim!, WAEZ,‏ The Fader,‏ ו-Pmstudio דיברו על הגרסה גם כן. ברולינג סטון היא דורגה במקום ה-119 ברשימת "כל 206 השירים של טיילור סוויפט, לפי דירוג". ב-Paste היא דורגה במקום ה-77 ברשימת "158 השירים הטובים ביותר של טיילור סוויפט, לפי דירוג". ב-23 באוגוסט 2019, הוציאה סוויפט את אלבום האולפן השביעי שלה, Lover. על מנת לעזור בקידום של האלבום והסינגלים מתוכו, הופיעה בטקסים שונים כמו ונגו טנגו iHeartRadio, פרסי המוזיקה של בילבורד 2019, פרסי הווידאו קליפים של MTV לשנת 2019, ופרסי המוזיקה האמריקאית 2019. בהמשך, נודע כי תופיע בלייב לאונג', ניו יורק בהופעה שתשודר בחסות BBC רדיו. במהלך ההופעה, ביצעה לראשונה את "Can't Stop Loving You" לצד שירים נוספים כמו "London Boy",‏ "Lover",‏ "Holy Ground",‏ "The Archer" ו-"You Need to Calm Down". אותה ההופעה הועלתה לערוץ היוטיוב של BBC רדיו וצברה למעלה מ-7 מיליון צפיות. סוויפט דיברה על השיר ואמרה: "אני כל כך אוהבת את השיר הזה. אני זוכרת שנסעתי בנאשוויל כשהיה לי את רישיון הנהיגה שלי בפעם הראשונה, ופשוט צרחתי את המילים שלו. סוג האהבה שהשיר מדבר עליו היא אהבה ללא תנאי... אני חושבת שאהבה אמיתית, ללא תנאי היא כמו מצב בו אתה שואל את עצמך האם תמשיך לאהוב מישהו בצורה כה עזה, גם אם לא יאהב אותך בחזרה? זו אהבה ללא תנאי". — סוויפט סרטון השיר "I Can't Stop Loving You (Though I Try)" באתר יוטיוב White Horse – White Horse (1977, Vinyl) (באנגלית), נבדק ב-2021-02-05 BPI i can't stop lovin' you | full Official Chart History | Official Charts Company, www.officialcharts.com (באנגלית) 2020 iHeartRadio Music Awards Nominees Revealed: See the Full List | iHeartRadio, iHeartRadio Music Awards (באנגלית) Leo Sayer – I Can't Stop Loving You (Though I Try) (באנגלית), נבדק ב-2021-02-05 Leo Sayer by Leo Sayer, Genius (באנגלית) Leo Sayer – No Looking Back (באנגלית), נבדק ב-2021-02-05 Leo Sayer - Raining In My Heart, Discogs (באנגלית) Buddy Holly – The Buddy Holly Story (1959, Vinyl) (באנגלית), נבדק ב-2021-02-05 Official Singles Chart Top 75 | Official Charts Company, www.officialcharts.com (באנגלית) Official Singles Chart Top 75 | Official Charts Company, www.officialcharts.com (באנגלית) Official Singles Chart Top 75 | Official Charts Company, www.officialcharts.com (באנגלית) Official Singles Chart Top 75 | Official Charts Company, www.officialcharts.com (באנגלית) Official Singles Chart Top 75 | Official Charts Company, www.officialcharts.com (באנגלית) Leo Sayer | full Official Chart History | Official Charts Company, www.officialcharts.com Kent, David (1993). Australian Chart Book 1970–1992. St Ives, N.S.W.: Australian Chart Book. South African Rock Lists Website - SA Charts 1969 - 1989 Acts (S), www.rock.co.za Leo Sayer, Billboard Phil Collins - Can't Stop Loving You, Discogs (באנגלית) Phil Collins - Testify, Discogs (באנגלית) Phil Collins – Can't Stop Loving You (באנגלית), נבדק ב-2021-02-05 Love Songs: A Compilation...Old and New - Phil Collins | Songs, Reviews, Credits | AllMusic (באנגלית), נבדק ב-2021-02-05 Phil Collins, Billboard contact | full Official Chart History | Official Charts Company, www.officialcharts.com (באנגלית) Testify by Phil Collins, Genius (באנגלית) lescharts.com - Phil Collins - Can't Stop Loving You, lescharts.com Stichting Nederlandse Top 40, Top 40 week 1 van 2003, Top40.nl (בהולנדית) Steffen Hung, Phil Collins - Can't Stop Loving You, hitparade.ch swedishcharts.com - Phil Collins - Can't Stop Loving You, swedishcharts.com Phil Collins - Can't Stop Loving You - hitparade.ch, swisscharts.com italiancharts.com - Phil Collins - Can't Stop Loving You, italiancharts.com Steffen Hung, Phil Collins - Can't Stop Loving You, austriancharts.at Phil Collins - Can't Stop Loving You, ultratop.be Phil Collins - Can't Stop Loving You, ultratop.be Stichting Nederlandse Top 40, Top 100-Jaaroverzicht van 2002, Top40.nl (בהולנדית) Stichting Nederlandse Top 40, Top 100-Jaaroverzicht van 2003, Top40.nl (בהולנדית) ultratop.be - ULTRATOP BELGIAN CHARTS, ultratop.be ultratop.be - ULTRATOP BELGIAN CHARTS, ultratop.be ZPAV :: Bestsellery i wyróżnienia - AirPlays - Top - Archiwum, bestsellery.zpav.pl ultratop.be - ULTRATOP BELGIAN CHARTS, ultratop.be Les certifications, SNEP (ב־) Taylor Swift - Can't Stop Loving You (Phil Collins cover) in the Live Lounge Emily Zemler, Emily Zemler, See Taylor Swift Cover Phil Collins' Classic 'Can't Stop Loving You', Rolling Stone, ‏2019-09-03 (באנגלית אמריקאית) Andy Greene, Andy Greene, Flashback: 17 Years Before Taylor Swift, Phil Collins Covered 'Can't Stop Loving You', Rolling Stone, ‏2019-09-03 (באנגלית אמריקאית) Taylor Swift takes on Phil Collins' 'Can't Stop Loving You' for Radio 1's Live Lounge, NME | Music, Film, TV, Gaming & Pop Culture News, ‏2019-09-02 (באנגלית בריטית) Allison Hussey, Watch Taylor Swift Cover Phil Collins’ “Can’t Stop Loving You”, Pitchfork (באנגלית אמריקאית) Taylor Swift covers Phil Collins' "Can’t Stop Loving You" on BBC Radio's Live Lounge: Stream, Consequence of Sound, ‏2019-09-02 (באנגלית אמריקאית) Taylor Swift mesmerises with Phil Collins' 'Can’t Stop Loving You' cover, ECR Watch Taylor Swift Cover Phil Collins' "Can't Stop Loving You", exclaim.ca (ב־Canadian English) Listen to Taylor Swift’s cover of Phil Collins’ “Can’t Stop Loving You”, The FADER (באנגלית) Taylor Swift Covers Phil Collins' “Can't Stop Loving You” in the Live Lounge on BBC Radio 1, pm studio world wide news (ביפנית) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) All 158 Taylor Swift Songs, Ranked, pastemagazine.com, ‏2020-02-05 (באנגלית) Taylor Swift Helped Celebrate Pride Month at 2019 iHeartRadio Wango Tango | iHeartRadio, iHeartRadio Wango Tango (באנגלית) Mariah Carey Gets Emotional During 2019 Billboard Music Awards Icon Acceptance Speech: Watch, Billboard (באנגלית) Emma Dibdin, Taylor Swift Is Officially Opening the 2019 VMAs, Oprah Magazine, ‏2019-08-22 (באנגלית אמריקאית) KGO, What to know about the American Music Awards: How to watch the AMAs on ABC, ABC7 San Francisco, ‏2019-11-24 (באנגלית) Taylor Swift Covers Phil Collins, Sings 'Holy Ground' & More at BBC Live Lounge: Watch, Billboard (באנגלית) Emily Zemler, Emily Zemler, See Taylor Swift Cover Phil Collins' Classic 'Can't Stop Loving You', Rolling Stone, ‏2019-09-03 (באנגלית אמריקאית)